༄༅། ། ན་མོ་གུ་རུ། འཇམ་དཔལ་ནག་པོའི་སྒོ་ནས་བུམ་སྒྲུབ་བྱེད་པར་འདོད་པས།
བུམ་པ་མཚན་ལྡན་དུ་བུམ་རྫས་ཉེར་ལྔ་བཏབ་པའི་དྲི་བཟང་གི་ཆུས་སུམ་གཉིས་བཀང་བའི་ཁར་གཟུངས་རྡོར་
བཞག མདུན་དུ་འབུལ་གཏོར་ཟླུམ་པོ་དང་། ཆུ་གཉིས་ཉེར་སྤྱོད་བཤམས། སྐྱབས་སེམས་སྔོན་དུ་འགྲོ་བས་ཞི་
ཁྲོ་གང་རིགས་ཀྱི་བདག་བསྐྱེད་བཟླས་པ་དང་བཅས་པ་བྱ། བུམ་པ་ཨ་མྲྀ་ཏས་བསངས། སྭ་བྷ་ཝས་སྦྱངས།
སྟོང་བའི་ངང་ལས་བཾ་ལས་བྱུང་བའི་རིན་པོ་ཆེའི་བུམ་པ་དཀར་པོ་ཞེས་པ་ནས། གངྒཱ་དང་
བུམ་པའི་ཆུ་དབྱེར་མི་ཕྱེད་པར་གྱུར། བུམ་པའི་ནང་དུ་བཾ་ལས་པདྨ་དང་རཾ་ལས་ཉི་མའི་
སྟེང་དུ་ཧཱུཾ་ལས་འཇམ་དཔལ་ནག་པོ་ཞེས་སོགས་མངོན་རྟོགས་ལྟར་བསྐྱེད་ལ། བཞུགས་པ། དེའི་
སྤྱི་བོར་ༀ× ཧཱུཾ་གིས་མཚན་པར་གྱུར། མཆོད་པ་བྱ་སྤྱོད་ལྟར་བྱིན་གྱིས་བརླབས་ལ། ཨོཾ་ཨཱརྱ་མཉྫུ་ཤྲཱི་
ཨགྷཾ་སོགས་ཀྱིས་མཆོད། རྒྱལ་ཀུན་ཡེ་ཤེས་མཐུ་སྟོབས་འདུས་པའི་དཔལ། ། མིག་སྨན་མདོག་
འཆང་རབ་འཇིགས་ཁྲོ་བོའི་སྐུ། ། དྲན་པས་ཕྱི་ནང་བདུད་དཔུང་འཇོམས་མཛད་པ། ། རྗེ་
བཙུན་འཇམ་དཔལ་དཔའ་བོར་ཕྱག་འཚལ་བསྟོད། ། རང་གི་སྙིང་གའི་འོད་ཟེར་གྱིས་
མདུན་བསྐྱེད་ཀྱི་ཐུགས་རྒྱུད་བསྐུལ་བས་ཐུགས་ཀའི་སྔགས་ཕྲེང་གི་འོད་ཟེར་གྱིས་གནོད་
བྱེད་ཐམས་ཅད་ཚར་བཅད་ཅིང་། རྒྱལ་བ་སྲས་བཅས་ཐམས་ཅད་ཀྱི་ཐུགས་ཀ་ན་ ནས་ཡེ་ཤེས་
སྟོང་སོགས་ཅི་འགྲུབ་བཟླ། ཡིག་
ཀྱི་བདུད་རྩི་བཀུག་སྟེ་བུམ་པའི་ཆུ་ལ་ཐིམ་པར་གྱུར། སྔགས་བརྒྱ་སྟོང་སོགས་ཅི་
བརྒྱ་བརྗོད་དེ་གཟུངས་ཐག་བསྡུ། གཏོར་མ་བསངས་སྦྱངས། སྟོང་བའི་ངང་ལས་ཨོཾ་ལས་རིན་པོ་ཆེའི་
སྣོད་དུ་ཨོཾ་ཨཱཿཧཱུཾ་ལས་གཏོར་མ་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨ་ཀཱ་རོས་
བྱིན་གྱིས་བརླབས། མདུན་བསྐྱེད་ཀྱི་ལྷའི་ལྗགས×གསོལ་བར་གྱུར། གོང་གི་སྔགས་ལ་བ་ལིཾ་ཏ་
བཏགས་པས་ཕུལ་ལ་མཆོད་བསྟོད་བྱ། ལྷ་འོད་དུ་ཞུ་ནས་བུམ་པའི་ཆུ་དང་རོ་གཅིག་ཏུ་གྱུར། བཀྲུ་
བྱབས་བྱ་བ་ནི། རྗེ་བཙུན་འཇམ་དཔལ་ནག་པོ་འོད་དུ་ཞུ་བ་ལས་བྱུང་བའི་བུམ་པའི་ཆུས་
328

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
བསྒྲུབ་བྱའི་ལུས་ཀྱི་ཕྱི་ནང་ཐམས་ཅད་བཀྲུས་པའི་སྡིག་སྒྲིབ་ནད་གདོན་བར་ཆད་ཐམས་
ཅད་ལྷག་མེད་དུ་དག་པར་གྱུར། གཟུངས་ལན་བདུན་སོགས་བརྗོད་མཐར། བསྒྲུབ་པའི་སྡིག་པ་དང་
སྒྲིབ་པ་ཐམས་ཅད་ཤནྟིཾ་གུ་རུ་ཡེ་སྭཱ་ཧཱ། ཞེས་སོགས་རྣམ་འཇོམས་ཀྱི་བྱབས་ཁྲུས་ལྟར་སྦྱར་ལ་ལན་གསུམ་
སོགས་བྱ། ཁར་ཆུ་ཅུང་ཟད་འཛིན་དུ་བཅུག་ལ། རྨ་བྱའི་སྒྲོའི་ཆུན་པོའི་སྟེང་དུ་ཉི་མ་སྔགས་ཕྲེང་
དང་བཅས་པ་ལས་འོད་ཟེར་འཕྲོས་པས་བཀྲུས་པས་མ་དག་པའི་ལྷག་མ་ཐམས་ཅད་བྱབས་
ཤིང་དེད་ནས་ཁ་ནང་གི་ཆུ་ལ་ཐིམ་པར་གྱུར། ཁ་རྒྱན་གྱིས་བྱབས་ཤིང་། གཟུངས་ཀྱི་མཐར་སྤེལ་
ཚིག་ལ་ཨ་བ་ན་ཡེ་སྭཱ་ཧཱ། སྦྱར་བ་ལན་གསུམ་སོགས་བྱ། དྲི་གླུད་དང་ཁྲུས་ཁུ་ཨ་ཀཱ་རོས་བྱིན་གྱིས་བརླབས།
སངས་རྒྱས་གྱི་བདེན་པ་དང་། ཆོས་ཀྱི×། དགེ་འདུན་གྱི྾། རྗེ་བཙུན་འཇམ་དཔལ་ནག་
པོའི་སྐུ་གསུང་ཐུགས་ཀྱི་གསང་བ་བསམ་གྱིས་མི་ཁྱབ་པའི་བདེན་པའི་སྟོབས་ཀྱིས་གནོད་
བྱེད་ཐམས་ཅད་དྲི་ཆུ་དྲི་གླུད་འདིས་ཚིམ་པར་གྱིས་ལ་རང་རང་སོ་སོའི་གནས་སུ་སོང་
ཞིག སུམ་བྷ་ནི་བརྗོད། སངས་རྒྱས་རྣམས་ནི་ཞེས་སོགས་ཀྱིས་བདེན་བརྗོད་བྱ། རང་འཇམ་དཔལ་
དུ་གསལ་བའི་ཐུགས་ཀའི་ཧཱུཾ་གི་འོད་ཟེར་གྱིས་བསྒྲུབ་བྱའི་ལུས་ཀུན་ཁྱབ་ཅིང་རྡོ་རྗེའི་གོ་
ཆས་བར་མཚམས་མེད་པར་གཏམས་པས་ཕྱི་ནང་གི་གནོད་པ་གང་གིས་ཀྱང་མི་ཚུགས་
པའི་སྲུང་བ་ཆེན་པོར་བྱིན་གྱིས་བརླབས་པར་གྱུར། བསྒྲུབ་བྱའི་ལུས་ལ་རྡོ་རྗེས་རྒྱ་གྲམ་དུ་
རེག་ཅིང་། གཟུངས་ཀྱི་མཐར་སྤེལ་ཚིགས་རཀྵ་རཀྵ་བཏགས་པ་ལན་གསུམ་བརྗོད། རྒྱལ་བ་སྲས་
བཅས་བདེན་པའི་བྱིན་རླབས་དང་། ། རྗེ་བཙུན་འཇམ་དཔལ་ནག་པོའི་མཐུ་སྟོབས་ཀྱིས། །
འགྲོ་བ྾། འདི་ལ་སུས་ཀྱང་གནོད་པ་མ་བྱེད་ཅིག ། ཆེ་བའི་ཆེ་མཆོག་སོགས་ཀྱིས་ཤིས་པ་བརྗོད་
དེ་བསྔོ་སྨོན་བྱའོ། ། ཞེས་པ་འདི་ནི་དད་ལྡན་དགེ་སློང་དགེ་འདུན་ཕུན་ཚོགས་ནས་བསྐུལ་ངོར། ༧ རོང་ཆེན་སྤྲུལ་
མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།